અરવલ્લી જિલ્લામાં ઘણા સમયથી તળાવોની માટીના ખોદકામની મંજૂરીઓ જિલ્લાના સિંચાઈ વિભાગ દ્વારા આપવામાં આવે છે. પરંતુ આ પ્રકારની મંજૂરીઓની અવધી પૂર્ણ થયા બાદ સિંચાઈ વિભાગ દ્વારા અપાયેલ મંજૂરી અનુસાર ધારાધોરણો જાળવી ખોદકામ હાથ ધરાયું છે કે કેમ તેની કોઈપણ પ્રકારની તપાસ સંલગ્ન વિભાગ દ્વારા કરવામાં આવતી નથી. તાજેતરમાં જ સિંચાઈ વિભાગ દ્વારા ચાલતી લાલીયાવાડી અંગે સંકલનની મીટીંગમાં સવાલો પણ ઉઠ્યા હતા ત્યારે અપાયેલ મંજૂરીઓમાં સઘન તપાસ હાથ ધરાય તો મસ મોટુ ભોપાળુ બહાર આવી શકે તેમ છે.